സംസ്ഥാനത്ത് ആദ്യമായി ഓണ്ലൈന് പഠനം ഔദ്യോഗികമായി തുടങ്ങുന്നു പഠനം കൈറ്റിന്റെ ജിസ്യൂട്ട് ഓണ്ലൈന് പ്ലാറ്റ്ഫോമിലൂടെ സംസ്ഥാനത്ത് ആദ്യമായി ഓണ്ലൈന് പഠനം ഔദ്യോഗികമായി തുടങ്ങുന്നു. കൈറ്റിന്റെ ജിസ്യൂട്ട് ഓണ്ലൈന് പ്ലാറ്റ്ഫോമിലൂടെയാകും പഠനം. നേരത്ത തന്നെ സംസ്ഥാനത്ത് ഡിജിറ്റല് പഠനം തുടങ്ങിയിരുന്നു. കൈറ്റിന്റേയും വിക്ടേഴ്സിന്റേയും ചാനലുകള് വഴിയായിരുന്നു ഡിജിറ്റല് പഠനം. എന്നാല് ഓണ്ലൈന് പഠനം അപൂര്വം സ്കൂളുകളില് മാത്രമാണ് നടന്നിരുന്നത്. കൈറ്റിന്റെ ജിസ്യൂട്ട് ഓണ്ലൈന് പ്ലാറ്റ്ഫോമിലൂടെയാകും പഠനം. ഗൂഗിള് ഇന്ത്യയുടെ സഹായത്തോടെ കൈറ്റ് ഓണ്ലൈന് വിദ്യാഭ്യാസത്തിന് വേണ്ടി മാത്രം വികസിപ്പിച്ച സോഫ്റ്റ്വെയറാണ് ഇത്. ഇതില് സൈബര് നുഴഞ്ഞുകയറ്റങ്ങള് സാധ്യമാകില്ല. കുട്ടികള്ക്ക് അധ്യാപകരുമായി സംവദിക്കുന്നതിനും, മറ്റ് ഡേറ്റകള് അപ്ലോഡ് ചെയ്യുന്നതിനും സംവിധാനമൊരുക്കിയിട്ടുണ്ട്. Read Also : സംസ്ഥാനത്ത് സ്കൂളുകള് തുറക്കാന് മുന്നൊരുക്കങ്ങള് തുടങ്ങിയെന്ന് വിദ്യാഭ്യാസ മന്ത്രി 426 സ്കൂളുകളിലെ സോഫ്റ്റ്വെയര് പരീക്ഷണം വിജയകരമായിരുന്നു. ഇതിന്റെ അടിസ്ഥാനത്തിലാണ് ഓണ്ലൈന് പഠനം പത്താം ക്ലാസിലേക്ക് വ്യാപിപ്പിക്കാന് തീരുമാനമായിരിക്കുന്നത്. ഡിജിറ്റല് ഉപകരണങ്ങളും കണക്ടിവിറ്റിയും ഉറപ്പാക്കിയ സ്കൂളുകളിലാണ് ഓണ്ലൈന് പഠനം തുടങ്ങുന്നത്. സ്കൂള് തുറന്നാലും ഓണ്ലൈന് പഠനം തുടരും എന്നാല് ഓണ്ലൈന് പഠനം നിര്ബന്ധമാക്കില്ല. അതേസമയം, സംസ്ഥാനത്ത് സ്കൂളുകള് തുറക്കാനുള്ള ഒരുക്കങ്ങള് ആരംഭിച്ചതായി വിദ്യാഭ്യാസ മന്ത്രി വി ശിവന്കുട്ടി അറിയിച്ചു. മുന്നൊരുക്കങ്ങള് നടത്താന് ഉദ്യോഗസ്ഥര്ക്ക് നിര്ദേശം നല്കിയെന്നും സ്കൂളുകള് തുറക്കാനുള്ള ഒരുക്കങ്ങള് തുടങ്ങാമെന്ന് മുഖ്യമന്ത്രി അറിയിച്ചതായും വി ശിവന്കുട്ടി വ്യക്തമാക്കി. വിദ്യാഭ്യാസ തദ്ദേശ ആരോഗ്യവകുപ്പുകള് ചേര്ന്നുള്ള സമിതിയാണ് ഇതിനായി പ്രവര്ത്തിക്കുന്നതെന്ന് മന്ത്രി പറഞ്ഞു. മുഖ്യമന്ത്രിയുടെ നേതൃത്വത്തിലുള്ള ഉന്നതതല സമിതിയാണ് സ്കൂള് തുറക്കാനുള്ള അന്തിമ തീരുമാനമെടുക്കുക. സുപ്രിം കോടതി വിധിയുടെ അടിസ്ഥാനത്തിലായിരിക്കും സര്ക്കാരിന്റെ തുടര്നടപടികളെന്നും അദ്ദേഹം വ്യക്തമാക്കി. ഇതിനിടെ ഓഫ് ലൈനായി പരീക്ഷ നടത്താന് അനുവദിക്കണമെന്നാവശ്യപ്പെട്ട് സര്ക്കാര് സുപ്രിം കോടതിയല് സത്യവാങ്മൂലം നല്കി. കംപ്യൂട്ടറും ഇന്റര്നെറ്റും പല വിദ്യാര്ഥികള്ക്കും ഇല്ലാത്തത് പ്രതിസന്ധിയാണെന്ന് സര്ക്കാര് സത്യവാങ്മൂലത്തില് ചൂണ്ടിക്കാട്ടി. Story Highlight: kerala begins official online class